Publication: Magyar Közlöny
Issue: MK-2010-202 (Year: 2010, Number: 202)
Era: contemporary
Section: Melléklet a 47/2010. (XII. 31.) VM rendelethez
Paragraph Index: 4058

5. A méhcsaládok számának szinten tartása A 2004–2007. idõszakban több mint ezer méhész vett igénybe méhállományának pótlásához támogatást. Hazánk õshonos méhfajtája a krajnai méh. Csak hatóságilag ellenõrzött, regisztrált méhtenyésztõ, anyanevelõ hozhat forgalomba méhanyákat. Anyanevelõ teleprõl származó párzott, petézõ anyákkal történõ, illetve e telepekrõl származó egyéb állománypótlás támogatható. A támogatás célja a méhállomány szinten tartása párzott és párzatlan méhanyákkal, anyabölcsõkkel. A méhészek az állomány mind állategészségügyi, mind genetikai szempontból történõ cseréjét a hatékony méhészkedés alapvetõ feltételének tekintik. E jogcím keretében összesen 61 000 szaporítóanyagot (párzott-, illetve párzatlan anyát, bölcsõt) vásároltak a méhészek. A program folyamatos fenntartása a 2010–2013. közötti idõszakban indokolt. A támogatás összege: 220 000 euró/év

Source: https://magyarkozlony.hu/hivatalos-lapok/61b18e298212a0ef6394b473e5fb493016c10a44/dokumentumok/906121eb4f2b9f0dcef58403dd76552dfb896726/letoltes